Jaan Toots

**Jaan Toots** (sündinud 7. septembril 1957 Tartus) on eesti ettevõtja ja poliitik, endine Narva linnapea, riigiametnik ja kõrge politseiametnik.

## Haridus
Ta lõpetas aastal 1976 Tallinna 21. Keskkooli ja aastal 1981 Tallinna Polütehnilise Instituudi mehaanikateaduskonna.

Jaan Toots on õppinud 1994. aastal FBI Akadeemias (Quantico, USA) seeriamõrvade uurimist.

## Karjäär
* 1981–1987 Eesti NSV Siseministeeriumi Riiklik Autoinspektsiooni Valitsus, jälitusjaoskonna inspektor, organiseerimis-analüüsi jaoskonna autoinspektor, eskordirühma komandör, liikluspatrullteenistuse erirühma komandör
*1987–1990 Eesti NSV Siseministeeriumi ametkonnavälise valvevalitsuse tähtsate valveobjektide pataljoni komandör 
* 1990–1993 Eesti Vabariigi Eriteenistuse peadirektor
*1993 Liikluspolitsei büroo direktor
* 1993–1995 Politseiameti peadirektori I asetäitja ja peadirektori kohusetäitja 
* 1995–1997 Siseministeeriumi kantsler
* 1997–1999 AS Hansatee/Tallink direktor
* 1999–2004 AS Tallinna Sadama juhatuse esimehe asetäitja, juhatuse esimees
* 2004–2007 AS Transgroup Invest nõukogu esimees 
* 2007–2010 OÜ Rotermann Grupp juhatuse esimees
* 2011 Londonis nõunik sadama operatsioonide alal
* 2012–2015 Lätis riigiettevõtte Riia Sadam asedirektor laevanduse alal  
* 2010–2018 OÜ Real Estate nõukogu esimees
* 2018–2019  OÜ Rotermann City nõukogu esimees
* 2019– ... Uohama OÜ juhatuse liige
* 2020– ... Kinnisvara Finantsteenused OÜ juhatuse liige
* 2020–2022 Ettevõtluse ja Innovatsiooni Sihtasutuse nõukogu liige
* 2021– ... Tartu Ülikooli Kliinikumi nõukogu liige

## Poliitiline tegevus
Toots kandideeris 2011. aasta Riigikogu valimistel Eestimaa Rahvaliidu nimekirjas Ida-Virumaal, sai 411 häält ja valituks ei osutunud.
 
Ta oli aastatel 2019–2024 Eesti Keskerakonna Tartu piirkonna juhatuse esimees. 
Toots kandideeris 2019. aasta Riigikogu valimistel Tartu linnas, kogus 871 häält ning ei osutunud valituks. 

Eesti Keskerakonna XIX kongressil, mis toimus 13. augustil 2022, kandideeris Jaan Toots erakonna esimeheks. Erakonna esimeheks valiti tagasi Jüri Ratas, kes pälvis 470 delegaadi toetuse. Vastaskandidaat Jaan Toots kogus 201 häält. 

Jaan Toots kandideeris 2023. aasta Riigikogu valimistel, kus ta kogus valimisringkonnas nr 10 (Tartu linn) 533 häält ning ei osutunud valituks. 

Eesti Keskerakonna XX, erakorralisel kongressil, mis toimus 10. septembril 2023, valiti Toots erakonna juhatusse. Valitud juhatus kinnitas ta erakonna üheks aseesimeheks. 

Valdavalt keskerakondlastest koosnev Narva linnavolikogu fraktsioon Narva esitas 26. septembril 2023 Jaan Tootsi Narva linnapea kandidaadiks ja 5. oktoobril valiski volikogu Tootsi linnapeaks. 

21. novembril 2024 esitasid Narva volikogu 17 liiget, kes kuuluvad sotsiaaldemokraadi Katri Raiki juhitavasse fraktsiooni Respekt, ja parteitu Mihhail Stalnuhhini fraktsiooni Narva 2.0, Tootsile umbusaldusavalduse. 30. novembril kukkus see hääletus läbi, sest umbusaldamiseks vajalikud 16 häält ei tulnud kokku. Umbusaldamise poolt hääletas 15 ja vastu oli kolm volikogu liiget.

28. detsembril 2024 avaldas Narva volikogu umbusaldust linnapea Jaan Tootsile. Jaan Tootsi umbusaldamist toetas 16 ja vastu oli 13 Narva linnavolikogu liiget. Narva volikogus on 31 liiget. Narva volikogu valis uueks linnapeaks Katri Raiki, kelle poolt hääletas 17 volikogu liiget ja vastu kolm.

## Ühiskondlik tegevus

*1993–2003 Eesti Autospordi Liidu asepresident, 
*2006–2016 Eesti Jalgratturite Liidu president, 
*2008–2016 Eesti Olümpiakomitee täitevkomitee liige, 
*2012–2016 BPO (Baltic Ports Organisation) juhatuse liige, 
*2014–2015 Eesti Tantsuspordi Liidu president, 
*2016 – Eesti Jalgratturite Liidu aupresident, 
*2001–2019 Eesti Kaubandus- ja Tööstuskoja juhatuse liige

## Tunnustus
* 2006 Kotkaristi IV klassi teenetemärk
*Politseiameti Julgestuspolitsei kuldmärk (Eesti Vabariigi Eriteenistuse loomise ja juhtimise eest)
*Eesti Vabariigi Siseministeeriumi teenetemärk
*Eesti Politsei II klassi teenetemärk

## Isiklikku
Jaan Tootsil on esimesest abielust Kersti Tootsiga tütar ja kaks poega: Kerli, Erhard ja Rihard ning teisest kooselust Kati Tootsiga tütar Karolina. Tootsi abikaasa on alates 2017. aastast ettevõtja Eve Toots (endine Kirs, sündinud 28. septembril 1974). Neil on ühine tütar. Tema isa oli Erhard Toots.

## Viited

## Välislingid
* Peaministrikandidaat Jaan Toots: olen maaeluga väga hästi kursis. delfi.ee, 27. jaanuar 2011.
* Jaan ja Kersti Toots lahutasid lõpuks abielu! elu24.postimees.ee, 9. mai 2014.
* Aadu Must: Jaan Toots ei ole hea poliitik, tal on poliitikas veel väga pikalt koolis käia. ohtuleht.ee, 21. jaanuar 2020.
* Jaan Toots: peab selgeks saama, mille eest Keskerakond võitleb. err.ee, 09. juuli 2022.
* Jaan Toots: kriminaalasja keeras kokku kapo ametnik. See oli armukolmnurk. delfi.ee, 09. august 2022.
* Kolm naist, kolm abielu: keskpartei juhiks pürgiva Jaan Tootsi kirev armuelu. kroonika.delfi.ee, 13. juuli 2022.